FORELØBIGT FORSLAG TIL ÆNDRINGSBUDGET nr. 2 TIL BUDGETTET FOR 2003 - ALMINDELIG OVERSIGT OVER INDTÆGTER - OVERSIGT OVER INDTÆGTER OG UDGIFTER EFTER SEKTION - SEKTION VII - REGIONSUDVALGET

(forelagt af Kommissionen)

Under henvisning til:

- traktaten om oprettelse af Det Europæiske Fællesskab, særlig artikel 272,

- traktaten om oprettelse af Det Europæiske Atomenergifællesskab, særlig artikel 177,

- Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget [1], særlig artikel 37,

[1] EFT L 248 af 16.9.2002, s. 1.

fremsender Europa-Kommissionen hermed budgetmyndigheden det foreløbige forslag til ændringsbudget nr. 2 til 2003-budgettet på Regionsudvalgets anmodning og, på grundlag af nedenstående begrundelse.

***

INDHOLDSFORTEGNELSE

BEGRUNDELSE

1 Indledning

2 2003-budgettet: Budgetmæssige konsekvenser af, at repræsentanter for kandidatlandene deltager i Regionsudvalgets aktiviteter.

OVERSIGTSTABEL FORDELT PÅ UDGIFTSOMRÅDER I DE FINANSIELLE OVERSLAG

ALMINDELIG OVERSIGT OVER INDTÆGTER

A. FINANSIERING AF DET ALMINDELIGE BUDGET

B. ALMINDELIG OVERSIGT OVER INDTÆGTER

OVERSIGT OVER INDTÆGTER OG UDGIFTER EFTER SEKTION

BEGRUNDELSE

1 INDLEDNING

Siden 1997 har Regionsudvalget taget flere initiativer, bl.a. med henblik på at etablere kontakter med kandidatlandenes lokale og regionale myndigheder og få en informationsudveksling i gang, som i visse tilfælde har gjort det muligt at orientere dem bedre om tiltrædelsens konsekvenser og om de fornødne tiltag fra deres side.

Efter disse første møder blev der i maj 1998 nedsat en ad hoc-gruppe under præsidiet, kontaktgruppen RU/Øst- og Centraleuropa - Cypern. Gruppens hovedaktivitet bestod i at komme kandidatlandenes lokale og regionale folkevalgte i møde med det sigte at etablere regelmæssige forbindelser mellem Regionsudvalget og sidstnævnte.

Endvidere har repræsentanter for kandidatlandenes regionale og lokale myndigheder siden 2000 deltaget i plenarforsamlinger og underudvalgsmøder i Regionsudvalget takket være de finansielle midler, som budgetmyndigheden har stillet til rådighed (artikel 251 i Regionsudvalgets budget, "mødeudgifter vedrørende repræsentanter fra ansøgerlandene").

I den forbindelse ønsker Regionsudvalget i lighed med Europa-Parlamentet at få mulighed for fra juli 2003 at modtage 95 observatører fra de ti kandidatlande, som i 2004 bliver fuldgyldige medlemmer af EU.

2 2003-BUDGETTET: BUDGETMÆSSIGE KONSEKVENSER AF, AT REPRÆSENTANTER FOR KANDIDATLANDENE DELTAGER I REGIONSUDVALGETS AKTIVITETER.

I april 2002, hvor Regionsudvalgets foreløbige forslag til budget for 2003 blev vedtaget, kunne Regionsudvalget ikke indarbejde nogen væsentlige krav i budgetforslaget vedrørende den eventuelle deltagelse af repræsentanter fra udvidelseslandene. Det skyldtes hovedsageligt, at udvidelsens køreplan endnu ikke var fastlagt, samt at Europa-Parlamentet ikke havde besluttet, hvordan det ville gribe dette spørgsmål an.

Det stod for nylig klart, at Europa-Parlamentet planlægger at indbyde repræsentanter fra tiltrædelseslandene til at deltage som observatører i Europa-Parlamentets aktiviteter i 2003, og Parlamentet har en bevillingsfond til rådighed, som kan anvendes til dette formål. For Regionsudvalget som politisk institution er det vigtigt at følge en tilsvarende fremgangsmåde.

Dette vil imidlertid få budgetmæssige konsekvenser. Vi skønner, at det bliver nødvendigt at afsætte et ekstra beløb på ca. 350.000 EUR på 2003-budgettet. Dette beløb vil dække udgifterne til deltagelse af omkring 95 repræsentanter fra tiltrædelseslandene i tre plenarforsamlinger fra juli 2003.

Midlerne til observatørernes deltagelse i plenarforsamlingerne skal findes under budgetartikel 251 (mødeudgifter vedrørende repræsentanter fra ansøgerlandene).

OVERSIGTSTABEL FORDELT PÅ UDGIFTSOMRÅDER I DE FINANSIELLE OVERSLAG

>TABELPOSITION>

ALMINDELIG OVERSIGT OVER INDTÆGTER

A. FINANSIERING AF DET ALMINDELIGE BUDGET

>TABELPOSITION>

>TABELPOSITION>

B. ALMINDELIG OVERSIGT OVER INDTÆGTER

>TABELPOSITION>

AFSNIT 3

DISPONIBLE OVERSKUD

KAPITEL 30 - DISPONIBELT OVERSKUD FRA DET FOREGÅENDE REGNSKABSÅR

Artikel 300 Disponibelt overskud fra det foregående regnskabsår

>TABELPOSITION>

OVERSIGT OVER INDTÆGTER OG UDGIFTER EFTER SEKTION

SEKTION VII - REGIONSUDVALGET

UDGIFTER

UDGIFTER TIL MØDER OG INDKALDELSER

>TABELPOSITION>